Was en sny die tamaties se koppe af, gooi dit in die Twista en gee dit ’n paar draaie, net om dit te breek, nie te verpulp nie.
Gooi nou laag vir laag al om die beurt met die suiker in ’n swaarboomkastrol, wat jy wel so ’n veeg olyfolie op die bodem gegee het.
Kook teen middelmatige hitte vir so ’n uur, voeg dan die sap van een suurlemoen by en prut vir nog so ’n uur of tot die konsistensie reg lyk.
Skep kort-kort die skuim wat bo-op vorm af. As dit onweer is, sal jy waarskynlik môre verder moet kook.
Laat die konfyt afkoel en kyk hoe dit vir jou lyk. As jy te lank of te vinnig kook, word die konfyt donker.
As jy tevrede is, bottel in gesteriliseerde bottels en bedek konfyt met ’n brandewyngeweekte papiertjie, gesny in die vorm van die bottel se deksel.